ՀԻՄՆԱՎՈՐՈՒՄ

«Գույք ամրացնելու և նվիրաբերությամբ հանձնելու մասին»

ՀՀ կառավարության որոշման նախագծի վերաբերյալ

|  |  |
| --- | --- |
| **1.** | **Անհրաժեշտությունը, ընթացիկ իրավիճակը և խնդիրները** |
|  | «Գույք ամրացնելու և նվիրաբերությամբ հանձնելու մասին» ՀՀ կառավարության որոշման նախագծի ընդունումը պայմանավորված է ՀՀ Արագածոտնի մարզի Թալինի համայնքապետարանի անունով ստացված համակարգչային տեխնիկայի և տպիչ սարքերի ռացիոնալ օգտագործմամբ։  Ֆրանսիայի Հանրապետության Բուրգ լե Վալենս և Հայաստանի Հանրապետության Թալին քաղաքները հանդիսանում են քույր քաղաքներ և երկար տարիներ է համագործակցում են տարբեր բնագավառներում։ Բուրգ լե Վալենսի քաղաքապետարանը և բնակիչները մշտապես օգնել են Թալին համայնքին և հատկապես Ադրբեջանի Հանրապետության կողմից սանձազերծված 44-օրյա պատերազմից հետո Թալինում ապաստանած ընտանիքներին։  Բուրգ լե Վալենսի քաղաքապետարանի կողմից Հայաստանի Հանրապետություն է ուղարկվել 677 կգ ընդհանուր քաշով և 6 125 638 ՀՀ դրամ (14130 եվրո) ընդհանուր արժեքով համակարգչային տեխնիկա և տպիչ սարքեր՝ Արցախյան առաջին և երկրորդ պատերազմներում զոհվածների և վիրավորների, 44-օրյա պատերազմի արդյունքում տեղահանված և Թալին համայնքում ապաստանած ընտանիքներին տրամադրելու, ինչպես նաև Թալին համայնքի խոշորացման արդյունքում Թալինի համայնքապետարանի աշխատակազմի տեխնիկական հագեցվածության մակարդակը մասնակի ապահովելու նպատակով: |
| **2.** | **Կարգավորման նպատակը և բնույթը** |
|  | ՀՀ կառավարության որոշման ընդունման նպատակը ստացված բեռի ռացիոնալ օգտագործումն է, ինչպես նաև Արցախյան առաջին և երկրորդ պատերազմներում զոհվածների և վիրավորների, 44-օրյա պատերազմի արդյունքում տեղահանված ընտանիքների սոցիալական պայմանների բարելավումը։ |
| **3.** | **Նախագծի մշակման գործընթացում ներգրավված ինստիտուտները և անձիք** |
|  | ՀՀ կառավարության սույն որոշման նախագիծը մշակվել է Հայաստանի Հանրապետության տարածքային կառավարման և ենթակառուցվածքների նախարարության կողմից: |
| **4.** | **Ակնկալվող արդյունքը** |
|  | ՀՀ կառավարության որոշման ընդունմամբ ակնկալվում է ստացված բեռի ռացիոնալ օգտագործում, ինչպես նաև Արցախյան առաջին և երկրորդ պատերազմներում զոհվածների և վիրավորների ու 44-օրյա պատերազմի արդյունքում տեղահանված ընտանիքների սոցիալական պայմանների բարելավում։ |
| **5.** | **Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացման կամ նվազեցման վերաբերյալ** |
|  | ՀՀ կառավարության սույն որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: |
| **7.** | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ** |
|  | ՀՀ կառավարության սույն որոշման նախագիծը չի բխում Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններից։ |